**ΟΔΗΓΙΕΣ ΠΡΟΣ ΤΟΥΣ ΕΡΓΑΖΟΜΕΝΟΥΣ ΥΠΑΛΛΗΛΟΥΣ ΓΡΑΦΕΙΟΥ ΓΙΑ ΠΡΟΦΥΛΑΞΗ ΑΠΟ ΕΚΘΕΣΗ ΣΤΟΝ ΚΟΡΟΝΟΙΟ.**

Στόχος των συγκεκριμένων οδηγιών είναι:

1. Η προστασία της υγείας των εργαζομένων και η έγκαιρη ανίχνευση των νοσούντων.

2. Η προστασία των ευπαθών ομάδων.

3. Η εύρυθμη λειτουργία του εκπαιδευτικού ιδρύματος.

4. Η παρακολούθηση της αποτελεσματικότητας των μέτρων και η προσαρμογή τους, αναλόγως της πορείας της πανδημίας και σύμφωνα με τις οδηγίες των επίσημων φορέων

➢ Βασική προϋπόθεση είναι η **τήρηση φυσικής απόστασης 2 μέτρων.**

➢ Όπου δεν είναι εφικτό, τοποθετήστε ένα αδιαπέραστο φραγμό μεταξύ των εργαζομένων. Τα εμπόδια μπορούν να είναι ειδικά σχεδιασμένα (γυαλί ή Plexiglas) ή αυτοσχέδια χρησιμοποιώντας αντικείμενα όπως χωρίσματα, κινητά συρτάρια ή μονάδες αποθήκευσης.

➢ Ο προσανατολισμός των γραφείων πρέπει να τροποποιηθεί, ώστε να αποφεύγεται η κατά μέτωπο διάταξη των εργαζομένων.

➢ Να αποφεύγονται οι επαγγελματικές δια ζώσης συναντήσεις και να προτιμώνται οι τηλεδιασκέψεις.

➢ Συχνή καθαριότητα κοινόχρηστων επιφανειών (πόμολα, πάγκοι, φωτοτυπικό μηχάνημα) και ο μαζικός αερισμός κατ’ ελάχιστον 2 φορές την ημέρα. Ιδανικά, να προτιμάται φυσικός αερισμός με άνοιγμα παραθύρων η θυρών.

➢ Αποφυγή χρήσης κλιματιστικών. Όπου είναι απαραίτητη η χρήση τους, αυτό πρέπει να γίνεται σύμφωνα με τις οδηγίες του υπουργείου Υγείας.

➢ Οι θύρες να μην είναι κλειστές, εφόσον δεν είναι απαραίτητη η ιδιωτικότητα.

➢ Ο κάθε υπάλληλος γραφείου να καθαρίζει τον προσωπικό του χώρο με αντισηπτικά μαντηλάκια ή απολυμαντικό, να διαθέτει ατομικό υγρό αντισηπτικό και να μη μοιράζεται γραφική ύλη και εξοπλισμό (αποκλειστική ονομαστική χρήση).

➢ Κάλυψη του βήχα ή του φτερνίσματος με χαρτομάντιλο το οποίο πρέπει να απορρίπτεται άμεσα. Αν αυτό δεν είναι διαθέσιμο, κάλυψη με το εσωτερικό του αγκώνα.

➢ Σύσταση για χρήση μάσκας από τον εργαζόμενο όταν εξέρχεται του γραφείου και έρχεται σε επαφή με κοινό ή συναδέλφους άλλων γραφείων.

➢ Αποφυγή χειραψίας με συναδέλφους.

➢ Αντισηπτικό χεριών μετά την χρήση κοινής οθόνης αφής και μετά τη χρήση φωτοτυπικού.

➢ **Στις τουαλέτες :**

* να εισέρχεται ένα άτομο κάθε φορά
* να υπάρχει διαθέσιμο σαπούνι (με αυτόματο διανομέα εάν είναι δυνατό) και χειροπετσέτες μίας χρήσης.
* απενεργοποίηση μηχανής στεγνώματος χεριών με αέρα (όπου υπάρχει) προς αποφυγή διασποράς μικροσταγονιδίων.
* Συχνή απολύμανση και αερισμός της τουαλέτας.

➢ Σε περίπτωση εμφάνισης συμπτωμάτων λοίμωξης ανωτέρου αναπνευστικού παραμονή στο σπίτι και άμεση ενημέρωση του Ιατρού Εργασίας για λήψη οδηγιών.

**ΜΑΣΚΑ**

➢ Είτε χρησιμοποιείται μάσκα μίας χρήσης είτε πολλαπλών χρήσεων, είναι πολύ σημαντικό να εφαρμόζει σωστά στο πρόσωπο.

➢ Ανάλογα με τον τύπο μάσκας, εφαρμόζουμε σωστά την τοποθέτηση και αφαίρεση σύμφωνα με τις επισυναπτόμενες οδηγίες.

➢ Πλύσιμο των χεριών πριν την τοποθέτηση, την αφαίρεση και μετά την αφαίρεση.

➢ Αποφυγή επαφής με την εξωτερική επιφάνεια.

➢ Απόρριψη όχι σε κάδους ανακύκλωσης .

➢ Αν γίνεται χρήση υφασμάτινης μάσκας πολλαπλών χρήσεων, να μεταφέρεται προστατευμένη και να πλένεται σε θερμοκρασία άνω των 60 βαθμών και να σιδερώνεται.

**Φωτοτυπικά μηχανήματα**

✓ Να γίνεται χρήση από ένα άτομο κάθε φορά

✓ Να υπάρχει διαθέσιμο αντισηπτικό διάλυμα σε εμφανές σημείο

✓ Να γίνεται απολύμανση των χεριών πριν και μετά τη χρήση του φωτοτυπικού μηχανήματος. Αποφυγή επαφής των χεριών με το πρόσωπο.

✓ Τοποθέτηση ενημερωτικής αφίσας σε εμφανές σημείο που να υπενθυμίζει τη χρήση αντισηπτικού πριν και μετά τη χρήση του φωτοτυπικού μηχανήματος.

✓ Συχνός καθαρισμός του φωτοτυπικού μηχανήματος και του χώρου γύρω από αυτό (πχ επιφάνειες ή γραφεία που ακουμπάμε χαρτιά)

✓ Αποφυγή κοινής χρήσης αντικειμένων (πχ συρραπτικό)